b'\n_START_ARTICLE_\nSantuari de la natura Bosc Las Petras\n_START_SECTION_\nCaracter\xc3\xadstiques\n_START_PARAGRAPH_\nEls boscos relictes com Las Petras i el Parc nacional Bosc Fay Jorge (situat a Coquimbo) s\xc3\xb3n romanents de boscos de temps geol\xc3\xb2gics passats de climes m\xc3\xa9s humits. En el cas de Las Petras fou possible per l\'aflorament d\'aig\xc3\xbces subterr\xc3\xa0nies que mantenen la humitat suficient per al creixement del bosc valdivi\xc3\xa0.\n_START_SECTION_\nPetxines\n_START_PARAGRAPH_\nA l\'est del rostollar, en un promontori visible des del "cam\xc3\xad a Loncura Baix", hi ha un munt de petxines que ocupa una \xc3\xa0rea de 4.300 m2 aproximats. S\'hi han trobat restes de mol\xc2\xb7luscs, bivalvs i fragments cer\xc3\xa0mics que avalen la hip\xc3\xb2tesi d\'un assentament pertanyent a la tradici\xc3\xb3 Bato, la cultura Aconcagua i els seus descendents.\n_START_SECTION_\n\xc3\x80rea protegida\n_START_PARAGRAPH_\nEl 7 de juny de 1993 fou declarat Santuari de la Natura pel Decret n\xc3\xbam. 278 del Ministeri d\'Educaci\xc3\xb3 de Xile._NEWLINE_Al costat de l\'aiguamoll de Mantagua i les dunes de Ritoque, Las Petras constitueix una zona d\'inter\xc3\xa9s patrimonial natural de Quintero._NEWLINE_Actualment el bosc es troba tancat al p\xc3\xbablic a l\'espera que l\'autoritat es fa\xc3\xa7a c\xc3\xa0rrec de la seua administraci\xc3\xb3.'